داشيا (رومانى: Dacia, نطق: [ˈdat͡ʃi.a] \داتشيا\) هيا شركه رومانيه بتعمل عربيات و اتاسست سنة 1967. الشركه اتسمت على اسم الاسم القديم ل رومانيا داتشيا. شركة داشيا دلوقتى بقت جزء من الشركه الفرنساويه رينو بعد ما اشترتها سنة 1999. الموديلات القديمه كانت بتعمل مشاكل كتير و بتعطل خصوصا فى ايام الصيف لانها متصممه عشان تشتغل فى برد رومانيا. فى سنة 2004 نزلت شركة داشيا عربيه شكلها جديد اسمها داشيا لوجان و اللى حاول فيها يتفادو المشاكل بتاعة الموديلات القديمه. على الرغم من ان الهدف الرئيسى لشركة داشيا هوه السوق الرومانى و زى ما شعارهم ما بيقول (عربيه عالميه بتكاليف رومانيه)، بس داشيا من زمان وهى بتحاول توسع اسواقها جوه اوروبا و براها. فرنسا هى اكبر سوق بيستقبل عربيات داشيا و بعديها المانيا و بعد كدا اوكرانيا و الجزاير و توركيا و ايطاليا و المغرب فى 12 يناير 2009 اعلنت شركة داشيا انها ح تضطر تقفل المصنع الرئيسي بتاعها لمدة اسبوعين عشان المخازن بتاعتها اتملت عربيات و ماحدش عايز يشتريها بسبب الازمه الاقتصاديه العالميه. السايت الرسمى بتاع شركة داشيا فيه فايلات فى تصانيف ويكيميديا كومونز عن: داشيا (اوتوموبيل) https://www.coface.cz/content/download/186543/3096111/file/CER-CZ-CEE_Top_500_2019_booklet.zip — الناشر: Compagnie Française d'Assurance pour le Commerce Extérieur — تاريخ النشر: 2019